stanford-oval/wikipedia huggingface dataset:
המרוץ לדראג של רו פול: עונה 2
קרבות ליפ סינק

| פרק | מתמודדות | מתמודדות | מתמודדות | שיר | מודחת |
| --- | --- | --- | --- | --- | --- |
| 1 | סהרה דוונפורט | נגד | שאנג'לה | "Cover Girl (Put the Bass in Your Walk)" (רופול) | שאנג'לה |
| 2 | ניקול פייג' ברוקס | נגד | רייבן | "My Lovin' (You're Never Gonna Get It)" (אן ווג) | ניקול פייג' ברוקס |
| 3 | מיסטיק סאמרס מדיסון | נגד | רייבן | "I Hear You Knocking" (וינונה ג'אד) | מיסטיק סאמרס מדיסון |
| 4 | מורגן מקמייקלס | נגד | סוניק | "Two of Hearts" (סטייסי קיו) | סוניק |
| 5 | מורגן מקמייקלס | נגד | סהרה דוונפורט | "Carry On" (מרת'ה ווש) | מורגן מקמייקלס |
| 6 | ג'וג'ובי | נגד | סהרה דוונפורט | "Black Velvet" (אלנה מיילס) | סהרה דוונפורט |
| 7 | ג'סיקה ויילד | נגד | טטיאנה | "He's the Greatest Dancer" (סיסטר סלדג') | ג'סיקה ויילד |
| 8 | ג'וג'ובי | נגד | פנדורה בוקס | "Shake Your Love" (דבי גיבסון) | פנדורה בוקס |
| 9 | ג'וג'ובי | נגד | טטיאנה | "Something He Can Feel" (אריתה פרנקלין) | טטיאנה |
| פרק | מתמודדות | מתמודדות | מתמודדות | שיר | מנצחת |
| 11 | רייבן | נגד | טיירה סאנצ'ס | "Jealous of My Boogie (Gomi and RasJek Edit)" (רופול) | טיירה סאנצ'ס |
המתמודדת זכתה בליפ סינק על הכתר והוכרזה כמנצחת של העונה.
המתמודדת הודחה לאחר שהגיעה בפעם הראשונה שלה בתחרות לאחד משני המקומות האחרונים.
המתמודדת הודחה לאחר שהגיעה בפעם השנייה שלה בתחרות לאחד משני המקומות האחרונים.
המתמודדת הודחה לאחר שהגיעה בפעם השלישית שלה בתחרות לאחד משני המקומות האחרונים.
שופטים אורחים

מייק רואיז
קתי גריפין
קים קולס
דיטה פון טיז
קתי נג'ימי
טניה טאקר
ליסה רינה
ניסי נאש
מאטו אנדרסן
מרתה ווש
הנרי רולינס
טרי נון
ג'יג'י לבנגי
ג'קי קולינס
דבי ריינולדס
קלוריס ליצ'מן
טוני קו
טייטום אוניל
מריסה ג'ארט וינוקור
בן-שלח מנוצה

| בן-שלח מנוצה |
| --- | --- |
 מרבד פריחה בהר הנגב הגבוה, עם צבעוני המדבר (באדום),  שמשון הדור (בוורוד) ובן-שלח מנוצה (בלבן).
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צלפאים
משפחה:: מצליבים
סוג:: שלח
מין:: בן-שלח מנוצה
שם מדעי
 Erucaria microcarpa ‏בואסייה, 1849
בן-שלח מנוצה (שם מדעי: Erucaria microcarpa; בעבר: Reboudia pinnata) הוא צמח חד-שנתי מדברי, בסוג שלח. צמח זה נפוץ מאוד בחבלים המדבריים ובחבלי הספר של ארץ ישראל.
מאפיינים

תקופת פריחתו של הבן-שלח המנוצה היא בין חודשי ינואר לאפריל. הפרחים מגיעים לאורך של 8 עד 10 מ"מ הפרי קצר, ואורכו 7 עד 13 מ"מ. בעת ההנצה העלים מתפרקים פעמיים או שלוש.  הפרח בהיר בהשוואה לשאר מיני הסוג, וצבעו ורוד בהיר או לבן. בעבר שויך לסוג "בן-שלח" (Reboudia).
הצמח גדל באזורי ערבה ומדבר, ונפוץ באזורים יבשים בדרום ארץ ישראל ובמרכזה. עם אזורי תפוצתו בארץ ניתן למנות את מדבר שומרון, הרי יהודה, מדבר יהודה ובקעת ים המלח, עין גדי, הנגב הצפוני, הרי אילת, הערבה ובקעת הירדן. תפוצתו העולמית היא באזור הסהרו-ערבי, המאופיין באקלים מדברי.
הבן-שלח המנוצה משמש מאכל לבעלי החיים בנגב, ובהם לכבשים, לפרפרים ולגמלים.
גלריה

פריחה אביבית באזור בורות לוץ, הר הנגב. בן-שלח מנוצה בלבן.
מבט אל ראש אלות בהר הנגב הגבוה, עם פריחת צבעוני המדבר, ומרבד של בן-שלח מנוצה על המדרון.
הערות שוליים

↑  אלי צעדי, רננה אליאסף, רפי יונתן, לבנה דבש ואבי פרבולוצקי, תגובת אקוסיסטמה לרעיית כבשים, אוניברסיטת בן-גוריון בנגב, המרכז לחקר המדבור ואקולוגית השיקום, המכון לחקר המדבר, שדה בוקר
↑  אביתר פיינגולד פרפרי הנגב, באתר מדרשת שדה בוקר
↑  יצחק ביילי ואבינועם דנין, השימוש בצמחים אצל הבדואים, יום העיון בנושא הבדואים לזכרו של יצחקי נצר ז"ל, חוברת מספר 5, תאריך: 2 בפברואר 1974, באתר סנונית
סרג'יניו דסט

סרג'יניו ג'יאני דסט (בהולנדית: Sergiño Gianni Dest; נולד ב-3 בנובמבר 2000 באלמיירה שבהולנד) הוא כדורגלן אמריקאי-הולנדי המשחק בעמדת המגן הימני בפ.ס.וו. איינדהובן ובנבחרת ארצות הברית.
קריירת מועדונים

נולד בהולנד, לאם הולנדית ולאב אמריקאי-סורינאמי.
את קריירת הנוער החל באקדמיה של אלמיירה, מקום הולדתו, עד 2012, ומשם עבר לאקדמיית הנוער של אייאקס. הוא שיחק תחילה כחלוץ וככל שהתקדם בשורות המועדון עבר לעמדת המגן. תחילת הקריירה המקצועית הייתה עם צעירי אייאקס, שם ערך את הופעת הבכורה ב-15 באוקטובר 2018 בהפסד 1–2 לצעירי פ.ס.וו. במהלך עונת 2018/19 הרשים והופיע ב-18 משחקים בליגת המשנה בהולנד בהם כבש שער אחד ובישל עוד שניים. הוא גם סיפק שער ובישול בשבע הופעות בליגת האלופות לנוער.
קריירת מועדונים > אייאקס

דסט ערך את הופעת הבכורה בקבוצה הראשונה של אייאקס ב-27 ביולי 2019 מול פ.ס.וו איינדהובן במסגרת מגן יוהאן קרויף, שהסתיים בניצחון 0–2, וכבר במשחקו הראשון זכה בתואר. ב-10 באוגוסט 2019 הופיע לראשונה בליגת העל ההולנדית כאשר החליף את נוסייר מזראווי בדקה ה-54, בניצחון 0–5 על אמן. גם במשחקי מוקדמות ליגת האלופות נכנס כמחליף מול פאוק סלוניקי ואפואל ניקוסיה. בספטמבר הועלה רשמית לסגל הקבוצה וב-17 לחודש פתח לראשונה בהרכב הפותח, בניצחון 0–3 על ליל הצרפתית בליגת האלופות. הוא סיים את העונה עם 35 הופעות בהן כבש שני שערים במסגרת הגביע ההולנדי נגד טלסטאר.
קריירת מועדונים > ברצלונה

דסט חתם בברצלונה ב-1 באוקטובר 2020 תמורת סכום של 21 מיליון יורו, ועל חוזה לחמש שנים עם סעיף רכישה שנקבע על 400 מיליון יורו. הוא ערך את הופעת הבכורה ב-4 באוקטובר, כאשר החליף את ז'ורדי אלבה בדקה ה-75 של התיקו 1–1 מול סביליה. עם הופעה זאת הפך לאמריקני הראשון שהופיעה בברצלונה בלה ליגה. ב-20 באוקטובר השיג ציון דרך היסטורי נוסף, כשהפך גם לאמריקני הראשון להופיע בליגת האלופות במדיה. מאוחר יותר באותו החודש הפך לאמריקני הראשון לשחק גם בקלאסיקו, שהסתיים בהפסד 1–3 לריאל מדריד. על אף ההפסד הוא זכה לשבחים על משחקו. שערו הראשון היה ב-24 בנובמבר 2020, בניצחון חוץ 0–4 על דינמו קייב בליגת האלופות.
קריירת מועדונים > ברצלונה > השאלה למילאן

ב-1 בספטמבר 2022 הושאל למילאן לעונה אחת, עם אופציית רכישה של 20 מיליון אירו.
קריירת מועדונים > ברצלונה > השאלה לפ.ס.וו איינדהובן

ב-21 באוגוסט 2023 חזר להולנד והושאל לפ.ס.וו. איינדהובן. באפריל 2024, לקראת סיום עונת 2023/2024, ולאחר שסייע לקבוצה לזכות באליפות, קרע במהלך אימון את הרצועה הצולבת בברכו והושבת לכתשעה חודשים. ב-29 ביוני 2024 עבר לפ.ס.וו. איינדהובן ללא תמורה, לאחר ששוחרר מברצלונה.
קריירה בינלאומית

דסט ייצג את נבחרת ארצות הברית לצעירים ובבוגרים. עם הנבחרת עד גיל 17 השתתף במונדיאל 2017 ובנבחרת עד גיל 20 השתתף במונדיאל 2019, שם שיחק בארבעה משחקים. הוא ערך את הופעת הבכורה בבוגרים ב-6 בספטמבר 2019 בהפסד 0–3 למקסיקו, כשהוא מוחלף בדקה ה-68.
נכלל ושיחק בסגל נבחרת ארצות הברית בטורניר מונדיאל 2022 שבקטר.
סטטיסטיקות קריירה > מועדונים

נכון ל-13 באפריל 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | אחר> הופעות | אחר> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- | --- |
| צעירי אייאקס | 2018/2019 | ליגת המשנה ההולנדית | 17 | 1 | — | — | — | — | — | — | 17 | 1 |
| צעירי אייאקס | 2019/2020 | ליגת המשנה ההולנדית | 1 | 0 | — | — | — | — | — | — | 1 | 0 |
| צעירי אייאקס | סך הכול | סך הכול | 18 | 1 | — | — | — | — | — | — | 18 | 1 |
| אייאקס | 2019/2020 | ליגת העל ההולנדית | 20 | 0 | 4 | 2 | 10 | 0 | 1 | 0 | 35 | 2 |
| אייאקס | 2020/2021 | ליגת העל ההולנדית | 3 | 0 | — | — | — | — | — | — | 3 | 0 |
| אייאקס | סך הכול | סך הכול | 23 | 0 | 4 | 2 | 10 | 0 | 1 | 0 | 38 | 2 |
| ברצלונה | 2020/2021 | לה ליגה | 30 | 2 | 3 | 0 | 7 | 1 | 1 | 0 | 41 | 3 |
| ברצלונה | 2021/2022 | לה ליגה | 21 | 0 | 1 | 0 | 9 | 0 | 0 | 0 | 31 | 0 |
| ברצלונה | סך הכול | סך הכול | 51 | 2 | 4 | 0 | 16 | 1 | 1 | 0 | 72 | 3 |
| מילאן | 2022/2023 | סרייה א' | 8 | 0 | 1 | 0 | 4 | 0 | 1 | 0 | 14 | 0 |
| פ.ס.וו. איינדהובן (השאלה) | 2023/2024 | ליגת העל ההולנדית | 25 | 2 | 2 | 0 | 10 | 0 | — | — | 37 | 2 |
| פ.ס.וו. איינדהובן | 2024/2025 | ליגת העל ההולנדית | 0 | 0 | 0 | 0 | 0 | 0 | — | — | 0 | 0 |
| סך הכול בקריירה | סך הכול בקריירה | סך הכול בקריירה | 125 | 5 | 11 | 2 | 40 | 1 | 3 | 0 | 179 | 8 |
↑  שמונה הופעות בליגת האלופות ושתיים בליגה האירופית
↑  הופעה בגביע יוהאן קרויף
1 2 3  הופעות בליגת האלופות
↑  הופעה בסופר קאפ הספרדי
↑  ארבע הופעות בליגת האלופות וחמש הופעות בליגה האירופית
↑  הופעה בסופר קאפ האיטלקי
סטטיסטיקות קריירה > נבחרת לאומית

נכון ל-24 במרץ 2024
| נבחרת | שנה | הופעות | שערים |
| --- | --- | --- | --- |
|  ארצות הברית | 2019 | 3 | 0 |
|  ארצות הברית | 2020 | 2 | 0 |
|  ארצות הברית | 2021 | 10 | 2 |
|  ארצות הברית | 2022 | 8 | 0 |
|  ארצות הברית | 2023 | 9 | 0 |
|  ארצות הברית | 2024 | 1 | 0 |
| סה"כ | סה"כ | 33 | 2 |
תארים

מגן יוהאן קרויף: 2019
גביע המלך הספרדי: 2020/2021
אליפות הולנד: 2023/2024
ליגת האומות של CONCACAF:‏ 2020, 2023, 2024
כדורגלן השנה הצעיר של ארצות הברית: 2019
כישרון השנה של אייאקס: 2020
הערות שוליים

↑  חדשות רעות לכולם, בעיקר לברצלונה: דסט ייעדר כ-9 חודשים, באתר וואלה, 24 באפריל 2024
↑  ברצלונה לא קיבלה תמורה על דסט שעבר לפ.ס.וו, באתר ONE‏, 29 ביוני 2024
↑  Berhalter names 26 player USMNT roster for 2022 FIFA World Cup, באתר הרשמי של פדרציית הכדורגל של ארצות הברית, 9 בנובמבר 2022 (באנגלית)
| נבחרת ארצות הברית – מונדיאל 2022 |
| --- | --- | --- |
|  1 טרנר •  2 דסט •  3 צימרמן •  4 אדמס •  5 רובינסון •  6 מוסא •  7 ריינה •  8 מקני •  9 פריירה •  10 פוליסיק •   11 ארונסון •  12 הורבאט • 13 רים •  14 דה לה טורה • 15 לונג • 16 מוריס • 17 רולדן • 18 מור • 19 רייט • 20 קרטר-ויקרס • 21 ואה • 22 ידלין • 23 אקוסטה • 24 סרג'נט • 25 ג'ונסון • 26 סקאלי • מאמן: ברהלטר |  1 טרנר •  2 דסט •  3 צימרמן •  4 אדמס •  5 רובינסון •  6 מוסא •  7 ריינה •  8 מקני •  9 פריירה •  10 פוליסיק •   11 ארונסון •  12 הורבאט • 13 רים •  14 דה לה טורה • 15 לונג • 16 מוריס • 17 רולדן • 18 מור • 19 רייט • 20 קרטר-ויקרס • 21 ואה • 22 ידלין • 23 אקוסטה • 24 סרג'נט • 25 ג'ונסון • 26 סקאלי • מאמן: ברהלטר | ארצות הברית |
המרוץ לדראג של רו פול: עונה 1

| --- | --- |
פוסטר שיווקי של העונה הראשונה
פוסטר שיווקי של העונה הראשונה
 סוגה:  תוכנית מציאות
 מנחים:  רופול
 שופטים:  רופול סנטינו רייס מרל גינסברג
 משתתפים:  9
 זוכים:  ביבי זהרה בנה
 ארץ מקור:  ארצות הברית
 שפות:  אנגלית
 מספר פרקים:  9
 שידור
 רשת שידור:  לוגו 
 תקופת שידור מקורית:  2 בפברואר 2009 – 23 במרץ 2009
 קישורים חיצוניים
 אתר רשמי
 המרוץ לדראג של רו פול: עונה 2 ←
 
העונה הראשונה של המרוץ לדראג של רו פול, עלתה לשידור בארצות הברית ב-2 בפברואר 2009 בערוץ לוגו. תשע מתמודדות התחרו על התואר "כוכבת הדראג הבאה של אמריקה". העונה צולמה במהלך קיץ 2008.
הזוכה בעונה זכתה בפרס כספי של 20,000 דולר, מוצרי קוסמטיקה של מאק קוסמטיקס בשווי 5,000 דולר, הוצגה בקמפיין של l.a.Eyeworks והצטרפה לסיבוב ההופעות "המרוץ לדראג של לוגו".
העונה הזו והעונה הראשונה של אולסטארס הן היחידות שלא כללו את ה-Snatch Game.
המנצחת של העונה היא ביבי זהרה בנה, כשהיא מקדימה את נינה פלאוורס שהגיעה למקום השני. נינה פלאוורס גם זכתה בתואר חביבת הקהל.
מתמודדות

הפרטים (שמות, גילאים וערים) נכונים לזמן הצילומים.
| שם | שם בשפת המקור | גיל | עיר מגורים | תוצאה |
| --- | --- | --- | --- | --- |
| ביבי זהרה בנה | BeBe Zahara Benet | 28 | מיניאפוליס, מינסוטה | הזוכה |
| נינה פלאוורס | Nina Flowers | 34 | דנוור, קולורדו | מקום 2 |
| רבקה גלאסקוק | Rebecca Glasscock | 26 | פורט לודרדייל, פלורידה | מקום 3 |
| שאנל | Shannel | 29 | לאס וגאס, נבדה | מקום 4 |
| אונג'ינה | Ongina | 26 | לוס אנג'לס, קליפורניה | מקום 5 |
| ג'ייד | Jade | 25 | שיקגו, אילינוי | מקום 6 |
| אקאשה | Akashia | 24 | קליבלנד, אוהיו | מקום 7 |
| תמי בראון | Tammie Brown | 26 | לונג ביץ', קליפורניה | מקום 8 |
| ויקטוריה "פורקצ'ופ" פארקר | Victoria "Porkchop" Parker | 39 | ראלי, קרוליינה הצפונית | מקום 9 |
מעקב

| מתמודדת | פרק> 1 | פרק> 2 | פרק> 3 | פרק> 4 | פרק> 5 | פרק> 6 | פרק> 8 | פרק> 9 |
| --- | --- | --- | --- | --- | --- | --- | --- | --- |
| ביבי זהרה בנה | בטוחה | בטוחה | ניצחה | בטוחה | תחתית | ניצחה | הזוכה | אורחת |
| נינה פלאוורס | ניצחה | בטוחה | בטוחה | בטוחה | בטוחה | בטוחה | מקום 2 | חביבת הקהל |
| רבקה גלאסקוק | בטוחה | בטוחה | בטוחה | תחתית | ניצחה | תחתית | הודחה | אורחת |
| שאנל | בטוחה | בטוחה | תחתית | בטוחה | בטוחה | הודחה |  | אורחת |
| אונג'ינה | בטוחה | ניצחה | בטוחה | ניצחה | הודחה |  |  | אורחת |
| ג'ייד | בטוחה | בטוחה | בטוחה | הודחה |  |  |  | אורחת |
| אקאשה | תחתית | תחתית | הודחה |  | אורחת | אורחת | אורחת | אורחת |
| תמי בראון | בטוחה | הודחה |  |  |  |  |  | אורחת |
| ויקטוריה "פורקצ'ופ" פארקר | הודחה |  |  |  |  |  |  | אורחת |
המתמודדת ניצחה בעונה זו של "המרוץ לדראג של רו פול".
המתמודדת הגיעה למקום השני.
המתמודדת קיבלה את תואר חביבת הקהל.
המתמודדת ניצחה באתגר.
המתמודדת הגיעה לאחד משני המקומות האחרונים.
המתמודדת הודחה.
המתמודדת חזרה כאורחת לאותו פרק.
קרבות הליפ סינק

| פרק | מתמודדות | מתמודדות | מתמודדות | שיר | מודחת |
| --- | --- | --- | --- | --- | --- |
| 1 | אקאשה | נגד | ויקטוריה "פורקצ'ופ" פארקר | "Supermodel (You Better Work)" (רופול) | ויקטוריה "פורקצ'ופ" פארקר |
| 2 | אקאשה | נגד | תמי בראון | "We Break the Dawn" (מישל ויליאמס) | תמי בראון |
| 3 | אקאשה | נגד | שאנל | "The Greatest Love of All" (ויטני יוסטון) | אקאשה |
| 4 | ג'ייד | נגד | רבקה גלאסקוק | "Would I Lie to You?" (יורית'מיקס) | ג'ייד |
| 5 | ביבי זהרה בנה | נגד | אונג'ינה | "Stronger" (בריטני ספירס) | אונג'ינה |
| 6 | רבקה גלאסקוק | נגד | שאנל | "Shackles (Praise You)" (מרי מרי) | שאנל |
| פרק | מתמודדות | מתמודדות | מתמודדות | שיר | מנצחת |
| 8 | ביבי זהרה בנה | נגד | נינה פלאוורס | "Cover Girl (Put the Bass in Your Walk)" (רופול) | ביבי זהרה בנה |
המתמודדת זכתה בליפ סינק על הכתר והוכרזה כמנצחת של העונה.
המתמודדת הודחה לאחר שהגיעה בפעם הראשונה שלה בתחרות לאחד משני המקומות האחרונים.
המתמודדת הודחה לאחר שהגיעה בפעם השנייה שלה בתחרות לאחד משני המקומות האחרונים.
המתמודדת הודחה לאחר שהגיעה בפעם השלישית שלה בתחרות לאחד משני המקומות האחרונים.
שופטים אורחים

בוב מאקי
מייק רואיז
פרנק גטסון ג'וניור
מישל ויליאמס
הווארד ברגמן
דברה וילסון
גורדון אספינט
ג'ני שימיזו
לוסי לולס
רובין אנטין
ג'פרי מורן
מריה קונצ'יטה אלונסו
מרטין גומפרט

| --- | --- |
אין תמונה חופשית
 לידה:  12 בנובמבר 1897 ברלין, הקיסרות הגרמנית 
 פטירה:  18 באפריל 1955 (בגיל 57) ניו יורק, ארצות הברית 
 תפקידים:  היסטוריון של הרפואה, מרצה באוניברסיטה, היסטוריון, רופא, רופא סופר 
 
מרטין גומפרט (בגרמנית: Martin Gumpert;‏ 13 בנובמבר 1897 – 18 באפריל 1955) היה רופא עור ומין יהודי-גרמני, שהיגר לארצות הברית לאחר עליית הנאצים לשלטון. מחלוצי הרפואה האסתטית והקוסמטית והניתוחים הפלסטיים.
תולדות חייו > רפואה אסתטית

נולד בברלין למשפחה מן המעמד הבינוני-הגבוה, גם אביו היה רופא. במלחמת העולם הראשונה שירת בחזית המזרחית בטורקיה כחובש. מיד לאחר המלחמה השלים את לימודי הרפואה באוניברסיטת היידלברג, אותם סיים ב-1921. הוא התמחה ברפואת עור ומין וחקר את מחלת הסיפיליס. בהסבריו המפורטים על מהלך המחלה השתמש הסופר תומאס מאן בספרו דוקטור פאוסטוס.
במהלך טיפוליו בפצועי מלחמת העולם, הבחין גומפרט כי טיפול בפגעים אסתטיים, בעיקר בפצועים שפניהם הושחתו, גם אם אינם חמורים או מסוכנים מבחינה רפואית, הוביל לשיפור דרמטי בהחלמתם של הפצועים מבחינה פיזית ונפשית גם יחד. גומפרט פיתח שיטות לניתוחים פלסטיים וליצירת תותבות, כולל לאברים רכים כגון אף ואוזניים.
מן הטיפול בפצועים הגיע גומפרט לטיפול כללי. הוא הבחין כי טיפול בפגמים אסתטיים יכול להוציא אנשים מבידוד חברתי ולהוביל לשיפור בתפקודם של מובטלים שלא יכלו לזכות בתעסוקה ההולמת את כישוריהם בשל עיוות גופני. לפיכך הקים ב-1928, יחד עם סוזן נואל, את "תחנת הייעוץ העירונית הציבורית לטיפול בעיוותים קוסמטיים" בברלין. התחנה העניקה טיפולים בחינם או במחיר סמלי, בעיקר למובטלים שסיבת אי-העסקתם הייתה נעוצה בפגם אסתטי חמור (מלידה או כתוצאה מתאונה או מחלה). במקביל פעל גומפרט להעברת חוק ברייכסטאג שיכניס את הטיפול הקוסמטי למובטלים או עריריים אלה למסגרת הביטוח הרפואי שניתן על ידי משרד הרווחה.
גומפרט, שהיה, כאמור, יהודי, טיפל גם במספר בלתי ידוע של יהודים שביקשו להפוך את המראה החיצוני שלהם ליהודי פחות ו"ארי" יותר. מרפאתו של גומפרט נסגרה ב-1933 עם עליית הנאצים לשלטון, אך נפתחה מחדש ב-1938, בהיעדרו וטיפלה באנשים ממוצא ארי שלא נראו "אריים" מספיק.
ב-1931 חיבר גומפרט ספר שסקר את כל הידוע על תחום הקוסמטיקה (Die gesamte Kosmetik). הטיפוח הקוסמטי, קבע, מבדיל את האינדיבידואל מן ההמון ומאפשר לאדם נראות. בניגוד לפסיכולוגיה, המנסה לטפל בבעיות הקיום באמצעות חדירה פנימה, ניסה גומפרט להראות שפעמים רבות יכול לבוא מזור נפשי באמצעות טיפול וטיפוח המראה החיצוני. בין היתר סקר גומפרט את הפיתוחים בתחום של מקס פקטור והלנה רובינשטיין.
תולדות חייו > לאחר עליית הנאצים לשלטון

ב-1933 נסגרה מרפאתו של גומפרט בהוראת צו והוא התמסר לכתיבה ספרותית וכתיבת ביוגרפיות (בהן Hahnemann - Die abenteuerlichen Schicksale eines ärztlichen Rebellen und seiner Lehre, der Homöopathie, בה סקר בחיוב את ההומאופתיה).
ב-1936 היגר גומפרט לניו יורק. בניו יורק עסק, בנוסף לפעילות במרפאת עור ומין, בכתיבה. הוא כתב ספרי מדע פופולרי, ספרים על חוקרים וכן שימש כיועץ לענייני רפואה לעיתון הניו יורק טיימס וכפרופסור בקולג' לרפואה הומאופתית של ניו יורק (New York Homeopathic Medical college). ב-1940 התפרסם ספרו Heil Hunger! Health under Hitler (הייל רעב! בריאות תחת היטלר) בו תיאר את ניצול מערכת הבריאות במשטר הנאצי. ב-1942 קיבל אזרחות אמריקאית.
לקריאה נוספת

בעז נוימן, להיות ברפובליקת ויימאר, עם עובד ספריית אופקים, 2007 עמ' 61-106
הערות שוליים

↑  בעז נוימן, להיות ברפובליקת ויימאר, עמ' 71
| --- | --- |
בקרת זהויות :  NLI: 987007262119105171  PLWABN: 9810625054605606  BIBSYS: 90171913  BnF: cb136184732 (data)  CiNii: DA11106127  GND: 118543571  ISNI: 0000 0001 1071 1533  LCCN: n84804265  NDL: 00522258  NKC: xx0118943  NLG: 109843  NTA: 07397546X  SELIBR: 206231  SNAC: w67s7qvg  SUDOC: 056593708  Trove: 1172240  VIAF: 74644425   WorldCat (עם VIAF): 74644425
ברטולד לסקר

| --- | --- |

ברטולד לסקר (משמאל)
 לידה:  31 בדצמבר 1860 ברלינכן, רפובליקת פולין 
 פטירה:  19 באוקטובר 1928 (בגיל 67) ברלין, רפובליקת ויימאר 
 הישג בולט:  היה מס' 7 בעולם בשנת 1892
 מד כושר מרבי:  2683 (יוני 1891)
 השכלה:  אוניברסיטת הומבולדט של ברלין, Friedrichswerder Gymnasium 
 מקצוע נוסף:  רופא
 מדינה:  גרמניה
 
ברטולד לסקר מימין ואחיו עמנואל, 1907
ברטולד לסקר (בגרמנית: Jonathan Berthold Lasker)‏ (31 בדצמבר 1860 – 19 באוקטובר 1928) היה שחמטאי יהודי-גרמני ורופא במקצועו.
קורותיו

נולד לאדולף לסקר, חזן, ואשתו רוזליה, בת משפחת החזנים ישראלסון. סבו של עמנואל, מצד אביו, היה רב בעיר לֶסֶן (Lessen; כיום בצפון פולין) שבפרוסיה ונחשב לעושה נסים.
לסקר הוא אחיו הבכור של עמנואל לסקר, לימים אלוף העולם. במשפחה היו עוד שתי תאומות - עמליה ותאופיליה.
לסקר בילה את מרבית חייו בברלין שם שיחק בתחרויות מקומיות. בשנת 1881 חלק מקום ראשון עם זיגברט טאראש ובתחרות אחרת באותה שנה הגיע למקום השני לאחר קורט פון ברדלבן. בשנת 1883 חלק מקום 1–4 ולאחר משחקי פלייאוף הגיע למקום הרביעי (ניצח: הרמן פון גוטשאל). בשנת 1887 חלק מקום 5–6 (ניצח: מקס הרמוניסט).
את התוצאה הטובה ביותר השיג כאשר חלק את המקום הראשון ביחד עם אחיו בתחרות ברלין 1890. הוא הגיע למקום השני, לאחר הורציו קארו בתחרות ברלין 1891. בתחרות ברלין 1898/99 הגיע למקום העשירי (ניצחו: תיאודור פון שווה, אמיל שאלופ והורציו קארו).
שהה כשנה באלברפלד (כיום חלק מוופרטל), שם הכיר את המשוררת אלזה לסקר-שילר.
השניים נישאו בשנת 1894 והשתקעו בברלין, שם פתח לסקר מרפאה פרטית לרפואת עור.
הנישואין לא צלחו ולסקר-שילר עזבה את הבית.
בשנת 1899 נולד ללסקר-שילר הבן פאול. היא סירבה להכיר באבהותו של לסקר והעניין נידון בבית המשפט.
בתחילת המאה היגר לניו יורק, שם ניסה לפתוח מרפאה פרטית שלא צלחה.
בשנת 1902 זכה באליפות ניו-יורק.. לבסוף שב לברלין.
בשנת 1903 התגרשו בני הזוג לאחר שלסקר-שילר טענה שלסקר היה אלים כלפיה.
האחים ברטולד ועמנואל כתבו יחד ב-1925 מחזה דרמטי ב-5 מערכות, "הסיפור של בני האדם" (Vom Menschen die Geschichte).
לסקר נישא בשנית לרגינה, שנפטרה מספר חודשים לפניו.
ברטולד לסקר נפטר בברלין ב-1928 ונטמן בבית הקברות היהודי בוייסנזה.
הערות שוליים

↑  New York State Chess Champions 1878–1972
| --- | --- |
בקרת זהויות :  NLI: 987007513504705171  GND: 126697906  ISNI: 0000 0000 2399 1661  NTA: 310588324  VIAF: 3473384   WorldCat (עם VIAF): 3473384
שירלי שוורצברג

| --- | --- |
אין תמונה חופשית
 לידה:  7 במאי 1976 (בת 48) 
 מדינה:  ישראל 
 
שירלי שוורצברג (נולדה ב-7 במאי 1976) היא נערת ישראל לשנת 1994, עורכת דין ובעברה שחקנית ודוגמנית.
ביוגרפיה

שוורצברג השתתפה בתחרות מלכת היופי 1994, שם נבחרה ל"נערת ישראל", סגנית של מלכת היופי רווית ירקוני. היא ייצגה את ישראל בתחרות מיס עולם שנערכה בדרום אפריקה.
כדוגמנית היא כיכבה בפרסומת של ריבת "סנדלפור". היא ידועה במשחקה באופרת הסבון "רמת אביב גימל" כרונה מלניק, בת זוגו של גיא (ברוך דרור).
ב-2002 היא הופיעה בתוכנית הקומית "שידורי המהפכה".
ב-2009 השתתפה בפרסומת של ריבת "סנדלפור".
ב-2010 דגמנה את שמלות הערב של המעצב שלומי דדון. באותה השנה השתתפה גם בפרסומת של חברת החשמל.
היא עורכת דין ובוגרת תואר במשפטים מהמרכז האקדמי למשפט ולעסקים.
הערות שוליים

↑   סנדלפור – הפרסומת הראשונה, בביצוע שירלי שוורצברג, סרטון  באתר יוטיוב
↑   חברת החשמל - שקע ותקע - נורה, סרטון בערוץ "חברת החשמל לישראל", באתר יוטיוב (אורך: 00:37)
עיד אל-ע'דיר

| --- | --- |

 סוג:  חג דתי 
 
עיד אל-ע'דיר (בערבית: عید الغدیر) הוא חג הנצחה, ונחשב בין החגים המשמעותיים ביותר של המוסלמים שיעים ועלווים. החג נערך ב-18 בד'ו אל-חיג'ה בזמן שבו הנביא מוחמד מינה  את עלי בן אבי טאלב ליורשו. לפי החדית', החג נקרא עיד א-בוזורג-אי אלאהי (פרסית: عید بزرگ الهی; כלומר החג האלוהי הגדול ביותר), "עיד אהל אל-בית מוחמד" ואשרף אל-עאיאד (כלומר החג העליון).
המועד נובע מהפרשנות השיעית לחדית' ע'דיר ח'ם, לפיה נשא מוחמד דרשה ליד המעיין ח'ם, בה מינה את עלי בן אבי טאלב ליורשו במילים "מי שסר למרותי יסור למרותו של עלי" (مـَن أنا مـَوْلاهُ فعليّ موْلاهُ). הסונים שוללים את הפרשנות השיעית למסורת הזאת, ואת החג שקבעו השיעים בעקבותיה, וטוענים כי מוחמד שיבח את עלי כחברו הקרוב, אך לא כיורשו (את המילה הערבית مولى אפשר לפרש כ"בעל סמכות" או כ"ידיד", כך שאפשר לפרש את המשפט גם כ"מי שאני ידידו גם עלי ידידו").
הערות שוליים

↑  "Gadir-i Hum Bayramı'na geri sayım başladı - Antakya Gazetesi" (בטורקית). 2024-06-22. נבדק ב-2024-06-22.
↑  Al-Hurr al-Aamili, Wasā'il al-Shīʿa, V.8, P.89
↑  The celebration of Ghaidr mashreghnews.ir Retrieved 15 September 2018
↑  Sayyed Ibn Tawus, Iqbal al-A'mal, V.2, P.261
↑  Eid Ghadir (Ghadeer) yjc.ir
↑  Muhammad ibn Ya'qub al-Kulayni, Kitab al-Kafi, V.4, P.148
| --- | --- |
בקרת זהויות :  NKC: ph744841
גרשון

ערך זה עוסק בדמות מקראית. אם התכוונתם למשמעות אחרת, ראו .
גֵרְשׁוֹן או גֵּרְשֹׁם - דמות מקראית,  בנו הבכור של לוי בן יעקב. אחיו הם קהת ומררי. בניו הם לבני ושמעי. מסופר עליו בתנ"ך בספר בראשית, בספר במדבר, בספר יהושע ובספר דברי הימים.
לפי פירוש שכל טוב מאת ר' מנחם בן שלמה על ספר בראשית, פרק מ"ו פסוק י"א' מקור השם הוא בכך שצאצאיו עבדו במשכן וכמו התגוררו בו.
על צאצאיו נמנה אסף בן ברכיהו, שהיה משורר בימי דוד המלך. בהר אתוס נמצא קטע מצוואת לוי ובו מתוארכת לידת גרשום לחודש העשירי בשנת 30 לחיי אביו, שנתיים לאחר נישואיו. מסתבר שגם הוא כאחיו נולד באחד בחודש, שהוא יום זיכרון ויום תקופה בלוח השנה במגילות קומראן.
בני גרשון במדבר

במניין בני ישראל בספר במדבר, בני גרשון מנו 7500 גברים מגיל חודש ומעלה. נשיא השבט היה אליסף בן לאל. עקב כך שבני גרשון היו משבט לוי, הם היו ממונים על נשיאת המשכן. תפקידם היה לשאת את יריעות המשכן, האוהל, המכסה ומסך פתח אוהל מועד. בנוסף לכך, הם גם נשאו את כל קלעי החצר של המשכן ואת מסך שער החצר יחד עם כל הכלים והמיתרים ששימשו לקלעים. מי שנשא את המשכן היו אך ורק הגברים שהיו בני שלושים עד חמישים ומספרם היה 2630, והממונה על נשיאת המשכן היה איתמר בן אהרון הכהן, שהיה גם ממונה על בני מררי.
עבודתם לא הייתה נשיאת כלי הקודש כמו בני קהת, לכן כאשר הנשיאים נתנו ללויים עגלות לצורך נשיאת המשכן, הם קיבלו שתי עגלות צב שנמשכו על ידי ארבעה פרים. לבני מררי, שעבודתם הייתה קשה יותר- כי הם לא נשאו יריעות אלא קרשים, נתן משה רבנו ארבע עגלות.
בחנייתם של בני ישראל במדבר, בני גרשון חנו בצד מערב של המשכן, שם חנה גם דגל מחנה אפרים. במסעות, בני גרשון נסעו יחד עם בני מררי, כשהם נושאים את המשכן, אחרי דגל מחנה יהודה ולפני דגל מחנה ראובן.
בפרשנות החסידית

לפי רבי אלימלך מליז'נסק, גרשון מרמז על צדיק שמחשיב עצמו "כגר בארץ ושפל ברך וענוותן גדול, נבזה בעיניו נמאס".
ראו גם

שבט לוי
מחנה ישראל (מדבר סיני)
עץ משפחה של דמויות מקראיות - מתרח ועד שלמה